Hulp met hart | Afrikaanse Toekomstrust
Toekomstuistes, skep tuistes vir kinders uit gebroke omstandighede wat sonder enige heenkome en maatskaplike hulp gelaat is.
Onder 'n Toekomstuiste se dak vind kinders weer hul lag, liefde, behoud en lewenswaarde! Die ATT besit en bestuur verskeie pleeg-en-nasorghuise in Suid-Afrika.
Huis van Drome
Registrasieblad vir voornemende pleegouers
Ons glo in mense. Mense wat 'n positiewe bydrae tot ons land se ekonomie wil maak. Jy kan ons help om die bande van afhanklikheid te breek, deur ontwikkeling en opleiding vir meer jongmense in Suid-Afrika toeganklik te maak. Saam maak ons 'n belegging in 'n student se lewe!
Dra só by tot studente se opvoedkundige ontwikkeling:
Skep 'n gefokusde en volhoubare ontwikkelingsfonds.
Die ATT bestuur ontvang en evalueer aansoeke aan die hand van voorafbepaalde voorwaardes; hanteer alle administratiewe pligte; fasiliteer toekennings en hanteer alle terugbetalings.
As jy bydrae wil maak SMS die woord HELP na 40112
Die ATT ondersteun verskeie geregistreerde voedingsprogramme.
Ons besef dat kinders wat honger ly, van baie meer as net 'n bord kos ontneem word. Ontwikkeling, groei, breinfunksie en fokus word direk deur hongersnood beïnvloed. Kinders het die reg tot gesonde en voedsame etes. Die ATTSA sorg en voed meer as 340 kinders per dag.
Help die Helpersfonds
Maatskaplike uitdagings in ons land raak elke dag meer en die maatskaplike ondersteuningsnetwerk is onder geweldige druk. Die ATTSA neem verantwoordelikheid in hierdie opsig. Die Helpersfonds se fokus is om private maatskaplike hulpbronne in plek te stel, om verligting en ondersteuning te bied. Beskerm weerlose kinders teen die wrede realiteit van ons samelewing.
Corlea en Mamilla Fashions het dié projek begin, want hulle glo in hoop.
Hoop vir alle gebroke vroue. Vroue wat 'n droom het om haarself te herontdek, te versorg en te ontwikkel.
Genade is 'n geskenk, wat deur meegevoel, saam MET hoop en empatie 'n verskil kan maak. Wees deel van iemand se nuwe begin! Skenk 'n gebruikte of nuwe handsak met enige sanitêreware, toiletware, grimering of lekkerruik goed vir 'n vrou in nood.